Կամո Նիգարյանն ընդամենը երեք անհատական ցուցահանդես է ունեցել, ընդ որում՝ առաջինը 17 տարեկանում, Պուշկինի անվան դպրոցում, որտեղ սովորում էր: 130 աշխատանքից բաղկացած էքսպոզիցիան լայն արձագանքի արժանացավ թերթերում, և Կամոն որոշեց՝ հետագա տարիներին մերժելու է անհատական ցուցահանդես կազմակերպելու առաջարկները: Երկրորդ ցուցահանդեսը 2001թ. էր՝ Հայաստանի նկարիչների միության տանը: Իսկ 2010թ. Երևանի ժամանակակից արվեստի թանգարանում բացվեց Նիգարյանի լուսանկարչական աշխատանքների ցուցահանդեսը՝ հանրության համար նորովի բացահայտելով տաղանդաշատ արվեստագետի բազմակողմանի արվեստը: Ցուցահանդեսը նվիրված էր Հենրիկ Իգիթյանի հիշատակին: 2011թ. Կամո Նիգարյանն անժամանակ հեռացավ կյանքից: